CELEX: 62016TN0681
Language: el
Date: 2016-09-23 00:00:00
Title: Υπόθεση T-681/16: Προσφυγή της 23ης Σεπτεμβρίου 2016 — Henkel Electronic Materials (Belgium) κατά Επιτροπής

28.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 441/23
            
         
      Προσφυγή της 23ης Σεπτεμβρίου 2016 — Henkel Electronic Materials (Belgium) κατά Επιτροπής
      (Υπόθεση T-681/16)
      (2016/C 441/27)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Henkel Electronic Materials (Belgium) (Westerlo, Βέλγιο) (εκπρόσωποι: N. Reypens, C. Docclo και T. Verstraeten, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να συνεκδικάσει την παρούσα υπόθεση με την υπόθεση T-131/16 λόγω της μεταξύ τους συνάφειας, προς διευκόλυνση της προφορικής διαδικασίας και προς έκδοση κοινής αποφάσεως·
               
            
                  —
               
               
                  να δεχθεί τους προβαλλόμενους με την παρούσα προσφυγή λόγους ακυρώσεως·
               
            
                  —
               
               
                  να ακυρώσει τα άρθρα 1 και 2 της προσβαλλομένης αποφάσεως (1)·
               
            
                  —
               
               
                  επικουρικώς, να ακυρώσει το άρθρο 2 της προσβαλλομένης αποφάσεως κατά το μέρος που δεν προβλέπει μεταβατικά μέτρα·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι και κύρια επιχειρήματα
      
      Η προσφεύγουσα διατυπώνει επτά λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλονται πρόδηλη πλάνη εκτιμήσεως κατά τον προσδιορισμό των νομικών πράξεων που προβλέπουν τη φερόμενη κρατική ενίσχυση και πλάνη περί το δίκαιο κατά την ερμηνεία του άρθρου 1, στοιχείο δ’, του κανονισμού 2015/1589 (2).
               
            
                  2.
               
               
                  Με τον δεύτερο λόγο ακυρώσεως προβάλλονται πλάνη περί τα πράγματα κατά την περιγραφή του συστήματος αναφοράς, πρόδηλη πλάνη εκτιμήσεως κατά την ανάλυσή του και πλάνη περί το δίκαιο κατά την εφαρμογή του άρθρου 107, παράγραφος 1, ΣΛΕΕ και του άρθρου 1, στοιχείο α’, του κανονισμού 2015/1589.
               
            
                  3.
               
               
                  Με τον τρίτο λόγο ακυρώσεως προβάλλονται πλάνη κατά την εκτίμηση του οικονομικού πλεονεκτήματος και πλάνη περί το δίκαιο κατά την εφαρμογή του άρθρου 107, παράγραφος 1, ΣΛΕΕ και του άρθρου 1, στοιχείο α’, του κανονισμού 2015/1589.
               
            
                  4.
               
               
                  Με τον τέταρτο λόγο ακυρώσεως προβάλλονται πλάνη κατά την εκτίμηση του επιλεκτικού χαρακτήρα που είναι απαραίτητος για τον χαρακτηρισμό του επίμαχου καθεστώτος ως κρατικής ενισχύσεως κατά την έννοια του άρθρου 107, παράγραφος 1, ΣΛΕΕ και του άρθρου 1, στοιχείο α’, του κανονισμού 2015/1589 και πλάνη εκτιμήσεως κατά την ανάλυση των μηχανισμών του επίμαχου καθεστώτος.
               
            
                  5.
               
               
                  Με τον πέμπτο λόγο ακυρώσεως προβάλλονται πλάνη εκτιμήσεως κατά την ανάλυση της δικαιολογήσεως των προϋποθέσεων για την εφαρμογή του επίμαχου καθεστώτος.
               
            
                  6.
               
               
                  Με τον έκτο λόγο ακυρώσεως προβάλλονται πλάνη εκτιμήσεως κατά την αξιολόγηση του φερόμενου πλεονεκτήματος που απορρέει από το επίμαχο καθεστώς και αοριστία κατά την εξέταση του επίμαχου καθεστώτος.
               
            
                  7.
               
               
                  Με τον έβδομο λόγο ακυρώσεως προβάλλονται προσβολή της δικαιολογημένης εμπιστοσύνης των φορολογουμένων και παραβίαση της αρχής της ασφάλειας δικαίου.
               
            
         (1)  Απόφαση της Επιτροπής (ΕΕ) 2016/1699, της 11ης Ιανουαρίου 2016, σχετικά με το καθεστώς κρατικών ενισχύσεων όσον αφορά τη φορολογική απαλλαγή των πλεοναζόντων κερδών SA.37667 (2015/C) (πρώην 2015/NN) το οποίο έθεσε σε εφαρμογή το Βέλγιο (κοινοποιηθείσα υπό τον αριθμό C(2015) 9837) (ΕΕ 2016, L 260, σ. 61).
      
         (2)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015, L 248, σ. 9).